tomron87/hebrew-wikipedia-sentences-corpus huggingface dataset:
כעת, אם הבן שנולד הוא בנו של האח הראשון (המת) הרי שהוא שותף בירושה, שכן הוא יורש במקום אביו המת, אך אם הוא בנו של האח השני (החי) הוא אינו שותף בירושה ואביו יורש הכל - לכן יש ספק אם הבן שותף בירושה.
לעומתו האח החי ודאי שותף בירושה, שכן הוא בנו של הנפטר.
לכן, כיוון שאין ספק מוציא מידי ודאי, האח, הודאי, יירש את אביו לבדו והבן, הספק, לא יירש דבר.
באחרונים התעורר דיון לגבי התפקיד של הכללים המסייעים במצב של ספק ממון.
התפקיד יכול להיות בירור או הנהגה.
תפקידם של פסקי ה-'בירור' הוא לגלות מתחת לפני השטח עם מי הצדק במצבים בהם במבט ראשון נראה כי לא ניתן לגלות את האמת.
למשל הפסק של שלמה המלך במשפט שלמה הוא בירור, כיון שוודאי שאין זה הגיוני לחתוך תינוק, אך הפסק, שמטרתו הייתה להעמיד במבחן את הקשר של הנשים אל התינוק, בירר מי מהנשים היא האם האמיתית.
בניגוד לבירור, פסק שהוא 'הנהגה' מגיע כאשר לא קיימת האפשרות לברר עם מי הדין ולא ניתן לתת החפץ לזה שאליו הוא שייך.
במצב כזה אנו בוחרים באדם שנתינת החפץ לידיו היא מצידנו הדבר הטוב ביותר שבידינו לעשות.
בין הכללים המוגדרים כהנהגה ניתן למנות את המוציא מחבירו עליו הראיה (כיון שאנו לא יודעים שהחפץ שייך למחזיק בו, אך זה פחות מוסרי להוציא חפץ מידי אדם המחזיק בו מאשר להימנע מלתת לאדם חפץ המגיע לו), את יהא מונח עד שיבוא אליהו ואת יחלוקו.
לגבי רוב, "חזקה" וכל דאלים גבר נחלקו האחרונים אם הם בירור או הנהגה.
תוקף הפסק במקרה של ספק
יש המפרשים שזו היא יסוד שאלת הגמרא בסוגיית תקפו כהן.
בתלמוד מובאות שתי סוגיות העוסקות בנושא זה: האחת, בדור השלישי לאמוראי בבל, סוגיית תקפו אחד בפנינו, תקפו כהן, וסוגיית קם דינא.
להלכה נפסק כי מדובר בדין וודאי.
לפי הסבר האחרונים, יסוד השאלה היא האם פסק הדין של בית הדין הוא וודאי וסופי כך שלא ניתן לשנותו על ידי תפיסה, או שמא מדובר בפסק ספק.
נחלקו הראשונים במסקנת חקירה זו: ישנם ראשונים הסבורים שהשאלה נותרה בספק, ולמעשה תלויה הלכה זו בשאלת הספיקא דדינא, מה ההלכה כאשר דין התורה נותר בספק.
לפי שיטתו הרמב"ם (הנחשב ליחיד בפסקו זה) הפסק הוא שניתן לחזור ולתפוס את החפץ מידי בעל הדין לאחר פסק הדין ובכך לשנות את ההלכה לאחר הפסק.
שאלה דומה הייתה נתונה במחלוקת כבר בדור השני לאמוראים - בין רבי אבא לרבי ירמיה, והיא מה תהיה ההלכה בפסק בית דין, לאחר שהמצב השתנה (מעצמו), ואף ידוע היה בפסק הדין שהמצב השתנה, ולפי המצב החדש ניתן לחזור ולתבוע סכום כסף מאדם, לאחר שכבר נפסק שהוא פטור מלשלמו.
לפי רבי ירמיה, ניתן אכן לחזור ולתבוע את סכום הכסף הדין תורה חוזר, אך רבי אבא פוסק - וכן נפסק להלכה - שלאחר שדין התורה נפסק, הוא סופי, ואם האמת הייתה שסכום כסף מסוים שייך לאדם אחר, הוא לא יכול לחזור ולתבוע אותו.
ספק ממזר הוא יהודי, שקיים ספק אם נולד מביאה הכרוכה באיסורי גילוי עריות וכתוצאה מכך הוא נחשב לממזר.
אף על פי שאסור לממזר להינשא עם בת ישראל כשרה שאינה ממזרת כאמור בתורה , לאדם שהוא "שתוקי", אדם שלא ידוע מי הוא אביו ואם נולד כתוצאה מביאה כשרה ולכן הוא נחשב לספק ממזר, מותר להינשא עם בת ישראל כשרה.
בתלמוד מוסבר ההיתר במילים "ודאי ממזר הוא דלא יבוא, הא ספק - יבוא", ובעברית: "ממזר ודאי הוא זה ש[נאמר עליו ש]לא יבוא [בקהל ה'], הרי שספק [ממזר] - יבוא".
כלומר ממזר שנודע שהוא ממזר ונקרא בשם "ממזר" אסור לבוא בקהל ישראל, אך ספק ממזר, אף על פי שקיימת אפשרות שהוא ממזר, אינו נקרא "ממזר" ולכן מותר לו לבוא בקהל.
בדומה לזאת, לספק ממזר מותר להינשא גם עם ממזרת ודאית, כיוון שהתורה אסרה על ממזר להנשא עם "קהל ה'" - , אך לא עם "ספק קהל", ולכן מותר לממזר להנשא עם אישה שאינה בוודאי "קהל ה'" אלא ייתכן שהיא ממזרת.
גמרא זו, משמשת כבסיס לדיון האם הדין שספק מהתורה לחומרא הוא מהתורה.
הראשונים הסוברים שמהתורה יש להחמיר בספק דאורייתא, סבורים שמכאן יש ראייה לשיטתם, וקושיה על דעת הרמב"ם הסובר שרק מדרבנן צריכים להחמיר, שהרי אם כן, מדוע נאלצה התורה להקדיש פסוק כדי להתיר ממזר ספק?
ואילו הרמב"ם רואה בכך ראיה לשיטתו, וסבור שמכאן ישנה ראייה על הכלל, כי התורה אסרה רק את הוודאי ולא את הספק.
מכיוון שכך, מותר מהתורה לאדם כזה להנשא בעת ובעונה אחת עם שתי נשים, שאחת ממזרת ואחת יהודייה כשרה שאינה ממזרת, אף על פי שיש סתירה בין השניים, ואז לכאורה נמצא שלכאורה נעשה כאן איסור, שהרי אחת משתי הנשים אסורה לו.
אך מכיוון שמדובר ב"דין ודאי", נמצא שגם האישה שהייתה אסורה לו לא היה ידועה טיב כשרותו, מותרת לו במצב ספק כזה.
רבי אליעזר מחמיר יותר, וסובר שאסור לספק ממזר להנשא לא עם יהודי כשר, לא עם ממזר וודאי ואף לא עם ספק ממזר (שמא אחד מהשניים ממזר והשני לא).
בדור האמוראים, ישבו חכמים כדי לקבוע את ההלכה.
במסכת יבמות נחלקו התנאים בדינו של ספק ממזר, ואביי ורבא נחלקו מה היא דעתו של רבי אליעזר בן יעקב שההלכה היא כמותו, ומה היא דעתו של תנא קמא.
מכאן - אומר אביי, רואים שרבי אליעזר בן יעקב מכנה את המצב בו לא ידוע מי אביו של מי וייתכן שאח נושא את אחותו, שהוא ספק ממזרות, "נתמלא כל העולם כולו ממזרין" כלומר כולם נחשבים לממזרים, ואם כן מותר לו להנשא עם "וודאי ממזר", שכן דינו כוודאי ממזר.
ההלכה הנפסקת ברמב"ם ובשולחן ערוך
להלכה נפסק ברמב"ם, בסמ"ג ובטור והשולחן ערוך, כדעת רבא, שמדברי חכמים יש להחמיר ולא להנשא בכל ספק שהוא, עם ממזר, וכן לממזר ספק אסור להנשא עם יהודים משני סוגי הכשרות.
בהלכה, ספק טומאה הוא אחד מענפי הלכות הספיקות בהלכה, המתייחסים לספקות בהלכות טומאה וטהרה.
כלל זה הוא גזירת הכתוב, כלומר הוא לא הוסק מסברא, אלא נדרש מהתורה.
כלל זה גרם לפרדוקס ההלכתי: שני שבילין.
רבים מדיני ספק טומאה נלמדים מסוטה.
בסוטה, אשת איש שנתייחדה עם אדם אחר שאינו בעלה לאחר שבעלה הזהיר אותה שלא להתייחד עימו (האדם האחר), נאסרת על בעלה לעולם, כאילו היה ברור שזינתה, אלא אם כן נבדקה על ידי ה"מים המאררים" על ידי הכהן בבית המקדש, והתברר שלא זינתה.
בטומאה, למדו חז"ל, שכל ספק טומאה ברשות היחיד דינו כוודאי.
דין זה, שכל ספק טומאה ברשות היחיד דינו כוודאי, נאמר גם במקום שיש חזקה דמעיקרא לטהרה (כשם שבתחילה לא היה טמא, יש להניח שגם עכשיו אינו טמא).
לעומת זאת, בדיני סוטה, אישה שהתייחדה יחד עם איש אחר לאחר אזהרת בעלה, במקום ציבורי שהוא רשות הרבים, אינה נאסרת על בעלה כלל אלא היא כוודאי טהורה, ולכן למדו מכאן חז"ל שגם ספק טומאה ברשות הרבים, גם אם יש מקום לספק, ספקו טהור.
וכמו שאשת איש כזו טהורה למרות שאין לה חזקת כשרות כדי לומר שהיא טהורה, שהרי הורעה חזקתה החל מהרגע בו הסתתרה עם הגבר הזר, כך גם ספק טומאה ברשות הרבים טהור גם כאשר לא קיימת חזקת כשרות.
למרות זאת, כאשר יש "תרתי לריעותא", כלומר שתי סיבות המריעות עם חזקת הכשרות, הרי שאין ללמוד דין זה מספק סוטה בה אין "תרתי לריעותא", ולכן במקרה כזה חוזר דין הטומאה לדינו המקורי, והוא נחשב כספק.
סַפָּק הוא אדם או עסק המספק מוצר או שירות, בדרך כלל תמורת תשלום.
ספקים נכללים בכל מגזרי המשק.
בתחום שירותי הבריאות, למשל, יש ספקים מהמגזר הממשלתי (בתי חולים ממשלתיים), מהמגזר העסקי (בתי חולים פרטיים וקליניקות פרטיות) ומהמגזר השלישי (קופות חולים).
מרבית הספקים גובים תשלום תמורת השירות או המוצר שהם מספקים, אך יש הפועלים ללא תשלום, כשירות לציבור או בשיטת מימון אחרת.
ספקים הגובים תשלום מלקוחותיהם עושים זאת בשתי דרכים:
תשלום מיידי (במזומן, בכרטיס אשראי וכדומה)
באשראי ספקים: אשראי שספק נוהג להעניק ללקוחותיו (בדרך כלל לקוחות עסקיים).
במתכונת אשראי זאת, ספק מוצרים או שירותים מספק את המוצר או מעניק את השירות ללקוח, אך לא מקבל את התשלום בעבורו באופן מיידי אלא כעבור זמן.
בישראל מוכר מתן אשראי כזה בשם "שוטף פלוס" ובו התשלום מתבצע מספר הימים המצוין לאחר ה-1 בחודש העוקב, כך "שוטף פלוס 30" לעסקאות שבין 1 לבין 28 בפברואר ישולמו ב-30 במרץ.
המסלול מהיצרן אל הצרכן הסופי כולל לעיתים שרשרת אספקה הכוללת מספר ספקים, שכל אחד מהם (מלבד הראשון בשרשרת) הוא גם לקוח של קודמו בשרשרת.
דוגמה - שרשרת האספקה של בנזין למכונית פרטית:
חברה העוסקת בהפקת נפט שואבת אותו מהאדמה.
חברת ספנות מובילה את הנפט הגולמי לבית זיקוק.
בית הזיקוק מייצר בנזין מהנפט הגולמי.
מכלית מובילה את הבנזין מבית הזיקוק לתחנת דלק.
תחנת הדלק מוכרת את הבנזין לצרכן הסופי, בעל המכונית הפרטית.
כל גורם בשרשרת אספקה זו גובה מס ערך מוסף מהגורם הבא אחריו בשרשרת, ולעיתים כרוכים בתהליך מסים נוספים, כגון מס קנייה ובלו.
כאשר הלקוח חייב בניכוי מס במקור מתשלומיו לספקים, ולספק אין פטור מניכוי מס במקור מתשלומים המגיעים לו, מלווה התשלום בניכוי מס במקור (אך בדרך כלל ספק מצטייד בפטור כזה, הניתן לו מרשות המיסים).
בפעילותו של ספק המספק מוצר ללקוחות ניתן לזהות פעילויות אחדות:
ייצור - הפקת המוצר המבוקש
אריזה - הכנת המוצר להובלה ללקוח
הפצה - העברת המוצר לסיטונאי וממנו לקמעונאי, המוכר את המוצר ללקוח.
בארגונים גדולים ההתקשרות עם ספקים נעשית באמצעות מחלקת רכש, לעיתים באמצעות מכרז ולעיתים בדרך אחרת שמטרתה בחירת הספק המתאים ביותר (לפי קריטריונים של מחיר, איכות וכדומה).
בישראל חייבת רשות ציבורית לערוך מכרז טרם התקשרות עם ספק, בהתאם לחוק חובת מכרזים.
עסק שזכה להיות ספק של לקוח הידוע בהקפדתו על איכות נוהג להציג זאת כחלק מהמוניטין שלו.
דוגמה לכך היא ספקים של בתי מלוכה.
קשר בין ספק ללקוח נעשה במשך שנים רבות במפגש פנים אל פנים ביניהם, במקומות מפגש כגון חנות, שוק ויריד.
התפתחות אמצעי התקשורת הוסיפה דרכי התקשרות נוספות, כגון הזמנה טלפונית ומסחר אלקטרוני.
ספק כוח ממותג הוא ספק כוח אלקטרוני שמשלב שנאי ממותג כדי להמיר כוח חשמלי ביעילות.
כמו ספקי כוח אחרים, ספק הכוח הממותג מעביר כוח מהמקור, למשל רשת החשמל,
לצרכן, לדוגמה מחשב, תוך כדי שינוי המתח והזרם.
בשונה מספק כוח ליניארי, הטרנזיסטורים ששולטים בהעברת הזרם עוברים תמידית בין המצבים:
פתוח לגמרי וסגור לגמרי, תוך מזעור בזבוז האנרגיה.
במצב אידיאלי ספק כוח ממתג לא יבזבז כוח בכלל.
ויסות המתח מושג על ידי שינוי יחס הזמן בין המצבים דלוק וכבוי.
שמשנה את המתח על ידי הפיכת הכוח המיותר לחום.
יעילות ההמרה הזו היא יתרון חשוב של ספק הכוח הממתג.
ספק כוח ממתג יכול להיות קטן וקל יותר מספקים ליניארים בשל גודל הרכיבים.
שימוש בשנאי ממתג יהיה כתחליף לשנאי ליניארי כאשר יעילות גבוהה, משקל או גודל קטנים יותר נדרשים.
לחלופין שנאים ממותגים הם מסובכים יותר, יקרים יותר לבניה, המיתוג יכול לגרום לבעיות רעש במערכות רגישות אם לא בוטל בזהירות ועיצוב פשוט של המעגל יספק ביצועים נמוכים.
ספק כוח ליניארי מספק את מתח המוצא הרצוי על ידי בזבוז המתח העודף בהתנגדות.
השנאי הליניארי משנה את הזרם או המתח בבזבוז הכוח העודף בצורת חום,
ולכן יעילות צריכת החשמל המקסימלית שלו היא חלוקת מתח היציאה במתח הכניסה כך שההפרש מבוזבז.
לעומת זאת ספק כוח ממתג משנה את המתח או הזרם על ידי החלפת רכיבי אחסון אידיאליים, כמו סלילים
וקבלים, לתוך ומחוץ תצורות אלקטרוניות שונות.
לאלמנטי מיתוג אידיאליים (למשל טרנזיסטורים) אין התנגדות במצב סגור ואין עכבה במצב פתוח, לכן השנאי יכול תאורטית לעבוד ביעילות של 100% (כל הכוח בכניסה
עובר ליציאה, אין כוח שמבוזבז כחום).
בספקי כוח ממתגים, זרם היציאה תלוי באות הכניסה, רכיב האחסון (קבל) במעגל וגם בשיטה
(למשל אפנון רוחב הפולס עם מחזור עבודה מתואם) שמפעילה את רכיב המיתוג.
התדירות הגבוהה של המיתוג גורמת להפרעות בזרם היציאה,
ולכן משתמשים במסנני תדירות שמכוונים לתדירות המיתוג כך שמתקבל זרם ישר.
היתרון העיקרי של שיטה זו הוא יעילות רבה יותר בגלל שטרנזיסטור המיתוג מבזבז מעט אנרגיה כאשר הוא לא פעיל (כלומר, כאשר טרנזיסטור מופעל בתור מתג יש לו הפרשי מתח זניחים על פניו או זרימה זניחה דרכו).
יתרונות נוספים הם גודל קטן יותר ומשקל קל יותר (מסילוק שנאי הסליל בתדר נמוך שלו משקל גדול), ויצור חום נמוך יותר בשל היעילות הגבוהה יותר.
החסרונות כוללים מורכבות גדולה יותר ולכן גם עלות גבוהה יחסית בבניה, זרם בתדירות גבוהה שמחייבת מסנן, כדי למנוע הפרעות אלקטרומגנטיות (EMI), מתח שמשתנה בהתאמה לתדר המיתוג והתדרים ההרמוניים שלו.
ספקי כוח ממותגים פשוטים יכולים לשדר את רעש המיתוג בחזרה לרשת החשמל, ולגרום להפרעות בציוד רגיש שמחובר לאותה הפאזה.
באלקטרוניקה, ספק כוח ליניארי היא מערכת המשמשת לייצוב מתח.
באופן בסיסי מורכב ספק הכוח הליניארי משנאי סלילים כאשר יחס הליפופים קובע את מתח היציאה, במוצא השנאי מקבלים גל סינוס שאותו מיישרים על ידי דיודה.
אחרי היישור מקבלים את החלק החיובי של הסינוס שאותו מעבירים דרך מסנן על מנת לקבל מתח ישר.
ניתן לשפר את הספק על ידי ארבע דיודות יישור על מנת לקבל את כל החלקים של גל הסינוס, כך שלאחר הקבל נקבל אדוות (ריפל) קטנות במתח המוצא.
כדי לתקן גם את האדוות משתמשים במייצב מתח.
המתח שמיוצר על ידי ספק כוח לא מיוצב משתנה בהתאם לעומס, טמפרטורה, ריטוטים ושינויים באספקת מתח החילופין.
ליישומי אלקטרוניקה רגישים, שימוש במייצב ליניארי יוכל לספק מתח בערך מדויק, מיוצב כנגד תנודות במתח הכניסה ועומסים.
המייצב גם מקטין את ההפרעות והרעשים בזרם היציאה המיושר.
שנאים ליניארים לרוב מספקים הגבלת זרם, כהגנה על ספק הכוח והמעגל הצרכן מצריכת יתר.
ספקי כוח ליניארים מתכווננים נפוצים במעבדות וציוד בדיקה בחנויות שרות, ומאפשרים למתח המוצא להיות מותאם על פני טווח רחב.
התנגדות מייצב המתח משתנה בהתאם לעומס וכתוצאה מכך מתח היציאה נשאר קבוע.
בגלל שהמתח המיוצב של מייצב המתח חייב תמיד להיות נמוך יותר ממתח הכניסה, היעילות שלו מוגבלת ומתח הכניסה חייב להיות גבוה מספיק כדי לאפשר תמיד לרכיב הפעיל להפחית קצת מהמתח.
אפשר לחבר את מייצב המתח בין מקור הכוח לבין העומס (בטור), או במקביל לעומס.
מייצב פשוט יכול להכיל רק דיודת זנר וסדרת נגדים, מייצבים מסובכים יותר כוללים משוב ייחוס מתח, מגבר שגיאה ואלמנט העברת כוח.
בגלל שמייצב המתח משותף למכשירים רבים, מעגלים משולבים של מיצבים נפוצים מאוד.
מועדון כדורגל ספציה (באיטלקית: Spezia Calcio) הוא מועדון כדורגל איטלקי, מהעיר לה ספציה שבאיטליה.
בשנת 1906 נוסד מועדון הספורט ספציה ובשנת 1911 נוסד מועדון הכדורגל ספציה.
עד שנת 1917 שיחק המועדון משחקי ידידות ועד עונת 1928/1929 שיחק בליגות אזוריות.
בעונת 1929/1930 נוסדה הליגה האיטלקית השנייה בכדורגל והמועדון העפיל לליגה זו בעונתה הראשונה.
המועדון שיחק 6 עונות ברציפות בליגה השנייה ובסוף עונת 1934/1935 ירד לליגה השלישית.
המועדון שיחק 3 עונות בליגה השנייה מעונת 1936/1937 ועד עונת 1938/1939. בעונת 1936/1937 הגיע לרבע גמר הגביע האיטלקי והפסיד לקבוצת אינטר מילאנו.
בסוף עונת 1938/1939 ירד לליגה השלישית ואחרי עונה אחת חזר לליגה השנייה.
המועדון שיחק 11 עונות ברציפות בליגה השנייה מעונת 1940/1941 ועד עונת 1950/1951. בעונת 1940/1941 הגיע לרבע גמר הגביע האיטלקי והפסיד לקבוצת לאציו.
בעונת 1941/1942 הגיע לשמינית גמר הגביע האיטלקי והפסיד לקבוצת נוברה.
בעונת 1944 הליגה הבכירה נערכה כטורניר בשל מלחמת העולם השנייה וספציה זכתה בו.
ב-2002, הישג זה של המועדון, הוכר כ"עיטור כבוד" ולא תואר אליפות רשמי.
בסוף עונת 1950/1951 ירד לליגה השלישית ואחרי עונה אחת ירד לליגה הרביעית.
המועדון שיחק בליגה השלישית ובליגה הרביעית לסירוגין עד עונת 2005/2006 שבסופה העפיל לליגה השנייה אחרי 55 שנה.
המועדון שיחק שנתיים בליגה השנייה וירד לליגה השלישית.
המועדון שיחק 4 עונות בליגה השלישית ובסוף עונת 2011/2012 העפיל לליגה השנייה.
המועדון משחק בליגה השנייה מעונת 2012/2013. בעונת 2013/2014 הגיע לשמינית גמר הגביע האיטלקי והפסיד לקבוצת מילאן.
העפילה לראשונה בתולדותיה לליגה הבכירה, סרייה א' בתום עונת 2019/2020, לאחר שסיימה במקום השלישי ועברו את קייבו ורונה ואת פרוזינונה בפלייאוף העלייה.
בעונת 2021/2022 סיימה הקבוצה במקום ה-16, והבטיחה עונה שלישית ברציפות בסרייה א'.
בעונת 2022/2023 סיימה ספציה בשיווין נקודות עם הלאס ורונה, והקבוצות נפשגו למשחק על ההישארות בליגה, ספציה הפסידה 3-1 וירדה לליגה השנייה.
ספציאציה אַלוֹפַּטרית (מיוונית: אלוס=אחר, פטריס=מולדת) היא אחד המנגנונים של היווצרות מינים בטבע המתרחש כאשר אוכלוסיות של אותו מין נפרדות גאוגרפית זו מזו, כתוצאה מאירוע גאולוגי למשל או מהגירה, במידה המונעת זרימת גנים בין האוכלוסיות.
התוצאה של בידוד גנטי שכזה היא הצטברות של הבדלים גנטיים בין האוכלוסיות, עם הזמן, הצטברות היכולה להוביל לחוסר יכולת לרבייה הדדית בין פרטים של האוכלוסיות וכך להיווצרות מינים נפרדים.
זאת להבדיל מספציאציה סימפַּטרית בה נוצרים מינים חדשים ללא הפרדה גאוגרפית.
ספציאציה אַלוֹפַּטרית מקובלת ביותר על המחקר וקיימות עבורה עדויות רבות בטבע ובמעבדה.
דרכי הפעולה של ספציאציה אלופטרית
היווצרות מחסום פיזי המפריד בין חלקי האוכלוסייה
ספציאציה אלופטרית מתחילה באירוע או בתהליך ארוך (Vicariance Event) הגורם להפרדת אוכלוסייה של מין מסוים לאזורים בלתי רציפים על ידי היווצרות של מחסום פיזי בין האזורים, אשר אינו מאפשר זרימת גנים בין האוכלוסיות שבאזורים המופרדים.
המאורע היוצר יכול להיות גאולוגי כמו היווצרות של הרים, נהרות או גופי מים אחרים, היווצרות קרחונים, יצירה או הרס של מעברים יבשתיים (למשל היווצרות מצר פנמה), נדידת היבשות והיווצרות איים ואיי שמיים במשך מיליוני שנים.
הפרדת אזורי מחיה של אוכלוסיות יכולה גם להתרחש כתוצאה של פעילות אנושית רחבת היקף כמו פרויקטים של הנדסה אזרחית (כמו החומה הסינית) או התרחבות שטחי מגורים.
חלקים שונים של האוכלוסייה יכולים להישאר כך משני עברי המחסום לאחר היווצרותו.
דרך נוספת להיווצרות בידוד גאוגרפי בין חלקים של אותה אוכלוסייה היא אירוע בו להקות או בודדים נודדים או מועברים בזרמי אוויר או מים אל מעבר למחסום ומייסדים שם אוכלוסיות חדשות מבודדות (Dispersal Event).
הצטברות של הבדלים גנטיים בין חלקי האוכלוסייה הנפרדים
האוכלוסיות המופרדות עוברות תהליכי אבולוציה רגילים במהלך השנים כמו ברירה טבעית, מוטציות או סחף גנטי.
השינויים העוברים על חלקי האוכלוסייה המופרדים הם שונים כיוון שהמחסומים הפיזיים מונעים זרימת גנים ביניהם.
בנוסף, תנאי השטח השונים מכתיבים לחצים שונים של ברירה טבעית המובילים להתפתחויות אבולוציוניות שונות.
הצטברות של מספיק הבדלים גֵנוֹטִיפּים או פֵנוֹטִיפּים יכולה לגרום לבידוד רבייתי בין האוכלוסיות המופרדות, כלומר לאי יכולת להתרבות ביניהן, אף אם יפגשו שוב במהלך הזמן (למשל כתוצאה מהעלמות המחסום, מנדידה או מהתערבות אנושית).
מקובל להפריד בין שני סוגי בידוד רבייתי היכולים להיווצר: בידוד פרה-זיגוטי ובתר-זיגוטי (זיגוטה הוא השלב הראשון, החד-תאי, בהתפתחות אורגניזם).
בידוד פרה-זיגוטי פועל לפני הרבייה וכולל, מלבד מחסומים פיזיים, גם הבדלים מכניים (כמו אי התאמת אברי המין), פיזיולוגיים (למשל אי יכולת הזרעון לפעול בסביבה הכימית הפנימית של הנקבה) והתנהגותיים (כמו טקסי חיזור שונים, מקומם, או זמנם).
בידוד בתר-זיגוטי פועל אחרי השלב הזיגוטי וכולל למשל התפתחות עוברים בני כלאיים המתים בשלבים מוקדמים של ההתפתחות בטרם הצליחו להתרבות, עוברים עקרים, או עוברים חלשים שאינם מצליחים לעמוד בתחרות בין המינים.
מוות או חולשה של בני כלאיים מובילה להעדפת הברירה הטבעית נגד זיווגים אלה.
העדפה נגדית זאת יכולה להוביל לאבולוציה של מנגנונים פיזיולוגים או התנהגותיים אשר פועלים נגד זיווגים של חלקי האוכלוסייה המופרדים לאחר שהופגשו.
תהליך זה של הגברת הבידוד הרבייתי לאחר שכבר החל נקרא תִּגְבּוּר (reinforcement), ולמרות מיעוט העדויות וחילוקי דעות אקדמיים לגביו הוא מקובל כיום לרוב כאפשרי.
ספציאציה אלופטרית היא תהליך דינאמי, בדרך כלל ארוך טווח ולכן קשה לצפות בו מתחילתו ועד סופו.
בכל זאת התחום עשיר בעבודות מחקר ובעדויות מהטבע והמעבדה.
הראשון לסכם עדויות ומחקרים אלה היה הביולוג ארנסט מאייר בשנת 1942 ואחר כך שוב בשנת 1963. מאז נוספו ראיות מתחום הפילוגנטיקה היכולות להצביע על אילן יוחסין גנטי משותף למינים דומים המופרדים על ידי חסם כלשהו.
טכניקות של שעון מולקולרי יכולות להעריך את זמן הפיצול בין המינים ולהתאימו לזמן היווצרות החסם הגאוגרפי, כפי שהוא משוער בשיטות מחקר גאולוגיות.
קיימות ראיות רבות בנפרד לכל אחד מהשלבים של ספציאציה אלופטרית - כלומר להיווצרות מחסומים פיזיים, להצטברות של הבדלים גנטיים באוכלוסיות מבודדות, ולבידוד רבייתי הנובע מכך.
ישנם גם כאמור מקרים רבים של ראיות לתהליך כולו, למשל במקרה של מצר פנמה.
על פי ראיות גאולוגיות מסתבר שהמצר נסגר סופית בערך לפני כ-2.7 עד 3.5 מיליוני שנים (למרות שיש גם השערות לגבי "גשר" זמני מוקדם יותר בין היבשות ולגבי תהליך מורכב של היווצרות המצר של היום).
סגירת המצר בכל אופן לא הייתה פתאומית אלא הייתה תהליך דינאמי של ירידת פני הים במשך מיליוני שנים.
סגירת המצר מן הסתם חצתה אוכלוסיות קיימות של בעלי חיים ימיים משני צדדיו.
מחקר על חסילונים נוֹקְשִׁים מסוג אלפאוס הוביל לעדויות ישירות לספציאציה אלופטרית.
בדיקות פילוגנטיות הראו קרבה בין 15 זוגות של מינים אחים של אלפאוס משני צידי מצר פנמה.
בעזרת טכניקות שעון מולקולרי הסתבר שההפרדות לזוגות התרחשו לפני כ-3 עד-18 מיליון שנים.
הזוגות שהתפצלו מאוחר יותר שוכנים במים רדודים עם צמחיית מנגרובים, בעוד שהזוגות שהתפצלו בתקופות קדומות יותר שוכנים במים עמוקים - הבדל המרמז על סגירה הדרגתית של המצר.
חיזוק נוסף להתרחשות של ספציאציה אלופטרית במקרה זה התקבל בבדיקות מעבדה שהראו בידוד רבייתי כמעט מוחלט בין הזוגות התואמים.
דפוסים דומים של בידוד רבייתי בין זוגות מינים דומים משני צידי המצר התגלו גם בבעלי חיים אחרים, כולל כמה מינים של קיפודי ים ודגים.
ראיות נוספות קיימות לספציאציה אלופטרית כתוצאה מהגירה מקרית של קבוצה מהאוכלוסייה לאזורים מבודדים כמו איים, או פסגות הרים גבוהים.
כאשר שרשרת איים קרובה לייבשה (כמו איי קי בפלורידה) כמעט ולא נוצרים מינים נפרדים כיוון שזרימת גנים ממשיכה כמעט ללא הפרעה עם המינים המקוריים שביבשה.
באיים מרוחקים מהיבשה מתפתחים מינים חדשים (כמו מיני הפרושים הרבים שבאיי הוואי, או הגלאפגוס) עם בידוד רבייתי בינם לבין המינים הדומים ביבשות הסובבות.
ספצנאז היא מיני-סדרת טלוויזיה רוסית משנת 2002 המורכבת משתי עונות, כשהעונה הראשונה הורכבה משלושה פרקים: "חץ שבור", "מארב" ו"להב".
ב-2003 שודרה גם העונה השנייה שכללה ארבעה פרקים.
הסדרה מגוללת את קורותיה של יחידת ספצנאז של המודיעין הצבאי הרוסי בעת מבצעים חשאיים בצ'צ'ניה, דאגסטן, אפגניסטן וקוסובו בזמן חוסר היציבות הפוליטית באפגניסטן שלפני הפלישה האמריקאית, במלחמת צ'צ'ניה השנייה ובמלחמת קוסובו.
"ספק, משל" הוא מחזה משנת 2004 מאת ג'ון פטריק שאנלי.
במקור הועלה באוף-ברודוויי במועדון התיאטרון של מנהטן ב-23 בנובמבר 2004. ההפקה הועברה לתיאטרון וולטר קר בברודוויי במרץ 2005 ונסגרה ב-2 ביולי 2006, לאחר 525 הצגות ו-25 הצגות הרצה.
ההצגה זכתה בפרס פוליצר לדרמה לשנת 2005 ופרס טוני עבור המחזה הטוב ביותר.
המחזה הפך לסרט מועמד לפרסי אוסקר בכיכובם של מריל סטריפ בתפקיד האחות אלויסיוס, פיליפ סימור הופמן בתור האב פלין ואיימי אדמס בתפקיד האחות ג'יימס.
המחזה מתרחש בבית הספר הבדיוני של כנסיית סנט ניקולס בברונקס בסתיו 1964. הוא נפתח בדרשה של האב פלין, כומר הקהילה האהוב והפרוגרסיבי, העוסק בחשיבות חוסר הוודאות ("ספק יכול להיות קשר חזק ומתמשך כמו וודאות", הוא אומר).
מנהלת בית הספר, האחות אלויסיוס, נזירה שמרנית ונוקשה מתעקשת על ערנות מתמדת.
במהלך פגישה עם נזירה צעירה יותר, האחות ג'יימס, מתברר שאלויסיוס סובלת מחוסר אמון עמוק בתלמידיה, בחבריה המורים ובחברה בכלל.
ג'יימס, נאיבי ובלתי ניתן להבחנה, מתרגזת בקלות מדרכה וביקורתה הקשה של אלויסיוס.
אלויסיוס והאב פלין נקלעים לסכסוך ישיר כאשר היא שומעת מהאחות ג'יימס שהכומר נפגש אחד על אחד עם דונלד מולר, התלמיד האפריקני-אמריקני הראשון בסנט ניקולס.
נסיבות מסתוריות גורמות לה להאמין שמעשים מיניים התרחשו ביניהם.
בפגישה פרטית לכאורה בנושא תחרות חג המולד, אלויסיוס, בנוכחות האחות ג'יימס, מתעמתת בגלוי עם פלין עם חשדותיה.
הוא מכחיש בכעס את ההאשמות שמוטחות בו, ומתעקש שהוא מוקיע את דונלד על כך ששתה יין מזבח, וטען שהגן על הילד מפני עונש קשה יותר.
ההסבר שלו הקל על ג'יימס.
הדרשה הבאה של פלין היא על הרוע שברכילות.
אלויסיוס, לא מרוצה מהסיפור של פלין, נפגש עם אמו של דונלד, גברת מולר.
למרות ניסיונותיה של אלויסיוס לזעזע אותה, גברת מולר אומרת שהיא תומכת במערכת היחסים של בנה עם פלין.
היא מתעלמת מההאשמות של אלויסיוס.
לפני שהיא יוצאת, היא רומזת שדונלד עשוי להיות "כזה", ושקיים סיכוי שאדון מולר מכה אותו כתוצאה מכך.
האב פלין בסופו של דבר מאיים להסיר את אלויסיוס מתפקידה אם היא לא תוותר.
אלויסיוס מודיעה לו שהיא התקשרה לקהילה האחרונה שבה הוצב, וגילתה היסטוריה של מעשים מגונים בעבר.
לאחר שהצהיר על חפותו, הכומר מתחיל להתחנן בפניה, ובשלב זה היא סוחטת אותו ודורשת ממנו להתפטר מיד, אחרת היא תבייש אותו בפומבי ותחשוף את ההיסטוריה שלו.
לאחר מכן היא עוזבת את המשרד בגועל.
פלין קורא לבישוף לבקש העברה, בה הוא מקבל בהמשך מקבל קידום לכומר של בית ספר פרוכיאלי סמוך.
לאחר שלמד זאת, אלויסיוס מגלה לאחות ג'יימס כי שיחת הטלפון המכריעה הייתה בדייה.
כתוצאה מכך היא נותרה עם ספק גדול בעצמה ובאמונתה.
ללא שום הוכחה ממשית לכך שהאב פלין הוא חף מפשע או לא, הקהל נותר עם ספק משלו.
האחות אלויסיוס בובייה: הנזירה הראשית ומנהלת בית הספר סנט ניקולס.
מונעת מתחושת שליחות גבוהה אך נוקשה ושמרנית.
האב ברנדן פלין: כומר בגיל העמידה.
האחות ג'יימס: נזירה צעירה ומרשימה.
מורה נלהבת אך לא מנוסה.
גברת מולר: אמו של דונלד מולר, התלמיד השחור הראשון בבית הספר.
עיבוד לסרט בשנת 2008 נעשה על ידי אולפני מירמקס בכיכובם של מריל סטריפ בתפקיד האחות אלויסיוס, פיליפ סימור הופמן בתפקיד האב פלין, איימי אדמס כאחות ג'יימס, וויולה דייוויס בתפקיד הגברת מילר.
הפקת הסרט החלה ב-1 בדצמבר 2007, כאשר המחזאי ג'ון פטריק שאנלי ביים וסקוט רודין הפיק.
הסרט היה מועמד לחמישה פרסי אוסקר וחמישה פרסי גלובוס הזהב.
אופרה המבוססת על המחזה, שהוזמנה על ידי האופרה של מינסוטה, עלתה לראשונה בשנת 2013, עם מוזיקה של דאגלס ג'ו קואומו ללברית של שאנלי.
פרסתאריךקטגוריהמועמד/יםתוצאהמקורהפקת ברודוויי – 2005פרס טוני5 ביוני 2005המחזה הטוב ביותרההופעה הטובה ביותר של שחקן ראשי במחזהבריאן אף.
ספק שירותי הזרמת מדיה (שירות סטרימינג) הוא שירות מבוסס מנויים המציע הזרמת מדיה מקוונת של סרטים ותוכניות טלוויזיה.
מרבית השירותים הללו הם בבעלות אולפן קולנוע גדול.
שירותי הסטרימינג החלו כתוסף להצעות Blu-ray והתפתחו מאז.
משתמשי קצה של ספק שירותי הזרמת מדיה משתמשים בחיבור אינטרנט להזרמת תוכן לנגן המדיה, המחשב, הטלפון הנייד והטלוויזיה החכמה כדי לנגן תוכן וידאו דיגיטלי ללא טעינת הקובץ כולו.
ללא חיבור לאינטרנט או ללא מערכות חומרה או תוכנה תואמות לא ניתן להזרים תוכן וידאו דיגיטלי מספקי שירותי הזרמת מדיה.
שירותי הזרמת מדיה הפופולריים ביותר כוללים את Crunchyroll, DC Universe, Disney +, Funimation, HBO Max, Hulu, Netflix, Prime Video, VRV, יוטיוב פרימיום ואתרים אחרים שמזרימים סרטי קולנוע ותוכניות טלוויזיה.
DiscoveryHBO Now15 באוקטובר 20149 מיליוןסדרות וסרטים בהפקת HBO, סרטי אולפני המאה ה-20, Universal Pictures ו-Warner Bros.
Spetz (ספץ) היא אפליקציה לאיתור אנשי מקצוע מומלצים תוך התחשבות במיקום, זמינות, ביצועים ודירוגי לקוחות.
האפליקציה פותחה על ידי חברת ההזנק הישראלית Spetz Tech (לשעבר "GPAGE" ו"דף הזהב") והושקה בשנת 2018 כיום ספץ פועלת בארצות הברית, ישראל, בבריטניה ובאוסטרליה.
חברת Spetz Tech התחילה את פעילותה בתחילת שנות ה-2000 עם 'דף הזהב' - מגנטים עם פרסום אנשי מקצוע.
בהמשך פנתה החברה לכיוונים טכנולוגיים, והיא מפעילה מערכות שמטרתן לתת שירות באמצעות זיהוי טכנולוגי ולתעדף את הפתרון המתאים.
ב-2018 השיקה החברה את אפליקציית Spetz אשר מאתרת אנשי מקצוע מומלצים תוך התחשבות במיקום, זמינות, ביצועים ודירוגי לקוחות, תוך שימוש בבינה מלאכותית וחכמת ההמונים.
המערכת כוללת כ-400 נושאי שירות שונים, ופועלת בישראל, אוסטרליה ובריטניה, וצפויה להיות מושקת בארצות הברית במהלך שנת 2022.
בדצמבר 2018 מונתה מיכל אנסקי כחברת דירקטוריון בחברה, ובמסגרת מינויה החזיקה אנסקי בתיק הקשרים הבינלאומיים של ספץ.
לאחר כשנה חברותה של אנסקי בדירקטוריון הופסקה.
ביולי 2019 מונה איתן כבל כחבר דירקטוריון בחברה, וביוני 2021 מונה כבל כיושב ראש הוועדה המייעצת.
החברה גייסה בחמישה סבבי גיוס באמצעות פיפלביז, גיוס המונים בישראל תחת פיקוח של הרשות לניירות ערך, קרוב ל-8.5 מיליון שקל מ-1,900 משקיעים, והייתה החברה הראשונה בישראל שקיבלה את אישור משרד הכלכלה לביצוע גיוס מוגדל יותר מהציבור במסגרת גיוסי המונים.
בשנת 2021 החברה גייסה עוד למעלה מ-1.5 מיליון דולר אוסטרלי במסגרת הגיוס המקדים להנפקה בבורסה האוסטרלית - ASX.
ב-25 באפריל 2022 פורסם בבורסה של קנדה כי חברת DigiMax Global, הנסחרת בבורסה של קנדה, מתעתדת להתמזג עם ספץ ולרכוש 100% ממניותיה.
הרכישה תתבצע באמצעות החלפת מניות כך שספץ תקבל בתמורה 47% ממניות DigiMax Global.
בחודש אוגוסט 2022 חברת DigiMax Global Inc דיווחה לבורסה הקנדית, ה- CSE, כי המיזוג עם ספץ הושלם ולאחר המיזוג ספץ הודיעה על כוונתה להיכנס לשוק האמריקאי עד לסוף שנת 2022.
בחודש דצמבר 2022 עודכן שמה של החברה הציבורית ל Spetz Inc וסימול המניה השתנה ל SPTZ והחברה הודיעה על תחילת פעילותה בשוק האמריקאי.
האפליקציה משתמשת בבינה מלאכותית על מנת לאתר אנשי מקצוע בכ-400 תחומי שירות בזמן אמת בהתבסס על מיקום, זמינות שימוש בכלי בינה מלאכותית לזיהוי פעילויות קודמות, מהירות תגובה, מידת הצלחה בהיענות לעבודות ודירוגים קודמים של לקוחות.
המערכת כוללת כ-400 נושאי שירות שונים, בכל יישוב בישראל, באוסטרליה ובריטניה, 24 שעות ביממה.
בעת השימוש באפליקציה, המשתמש מציין את מיקומו, תחום השירות הדרוש לו ואת מספר ההצעות שברצונו לקבל.
לאחר שקלול כל הגורמים, המערכת מקשרת בין מבקש השירות לבין אנשי המקצוע הרלוונטיים.
אנשי המקצוע הם שמתקשרים ללקוח כשהקשר מקודם לביצוע בתוך שניות אחדות ובממוצע הם יוצרים קשר עם המשתמש בתוך כחצי דקה עבור תיאום העבודה.
לאחר ביצוע העבודה, המשתמש מתבקש לדרג את בעל המקצוע והשירות שניתן לו כך שהמידע נאגר ומשוקף למשתמשים הבאים.
לאפליקציה מודל ייחודי בתחום הפלטפורמות לאנשי המקצוע של תשלום מוטה תוצאות בלבד, כלומר, הלקוחות אינם משלמים על השימוש ואילו אנשי המקצוע הפועלים באמצעות המערכת משלמים תשלום קצוב מראש על כל פניה של צרכן.
האפליקציה פועלת בטלפונים חכמים עם מערכות הפעלה מסוג אנדרואיד, IOS ובדפדפנים.
"ספק" הוא סינגל שהוקלט על ידי הזמרת הישראלית אילנה אביטל.
את השיר הוציאה בדצמבר 1988 לאור חברת התקליטים הד ארצי, והוא נכלל כרצועה החמישית באלבום האולפן השישי שלה, כיוונים נעלמים.
השיר נכתב על ידי רון רוזנפלד והולחן על ידי אביטל ורן בגנו, שגם הפיק אותו מוזיקלית.
לא הופק וידאו קליפ רשמי, אולם ב-21 בספטמבר 2013 פורסם אודיו לא רשמי שלו דרך ערוץ היוטיוב של שלמה צח.
בדומה לשאר הסינגלים של כיוונים נעלמים, גם ל"ספק" הוכנה עטיפה משלו בצבעי שחור-לבן.
ב-27 בדצמבר 1988 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם".
בשבוע שלאחר מכן דורג במקום ה-29. ב-28 בפברואר עלה לשיאו במקום התשיעי.
לבסוף הוא יצא מטבלת הדירוג ב-18 באפריל לאחר ארבעה-עשר שבועות צעידה רצופה.
ספפלו ס'מיסו "יאיא" סיטהולה הוא כדורגלן דרום אפריקאי המשחק בעמדת הקשר בקבוצת טונדלה ובנבחרת דרום אפריקה.
סיטהולה גדל באקדמיית KZN ובמחלקות הנוער של ספורטינג ליסבון, ויטוריה סטובל ובלננסש סאד.
ב-15 ביולי 2020 ערך את הופעת הבכורה שלו בקבוצה הבוגרת של בלננסש סאד, בתיקו 1-1 נגד ספורטינג בראגה במסגרת המחזור ה-32 בליגת העל הפורטוגלית לעונת .
בסך הכל ערך 71 הופעות ליגה במדי המועדון.
ב-11 ביולי 2023 חתם על חוזה לשתי עונות בטונדלה מהליגה הפורטוגלית השנייה.
ב-22 ביולי 2024 הושאל סיטהולה לעונה אחת עם אופצית רכישה בסיומה לז'יל ויסנטה מליגת העל הפורטוגלית.
ב-9 ביוני 2022 ערך סיטהולה את הופעת הבכורה שלו בנבחרת דרום אפריקה, בהפסד 2-1 לנבחרת מרוקו במסגרת מוקדמות גביע אפריקה לאומות 2023.
ספקטרום (מאנגלית: Spectrum; על פי האקדמיה ללשון העברית: מִקְשֶׁתֶת) היא מילה כללית המשמשת בתחומים רבים לתאר בדרך כלל מצב הקשור ברציפות כלשהי.
השימוש במונח נעשה לראשונה במדע האופטיקה כדי לתאר את צבעי הקשת בתחום הנראה המופרדים על ידי מנסרה אופטית (פריזמה).
מאז התפתח השימוש במונח למשמעויות בתחומים רבים כאנלוגיה לנושא באופטיקה, למשל "ספקטרום של דעות פוליטיות", או "ספקטרום פוליטי", "ספקטרום השימוש בסמים", "ספקטרום הפרעות מצב רוח" ו"ספקטרום אוטיסטי".
כאנלוגיה, ערכים בתוך הספקטרום אינם בהכרח מוגדרים בצורה כמותית, או מספרית.
שימוש זה מתייחס לקשת רחבה של מצבים או התנהגויות המאוגדות יחדיו ונחקרות תחת אותו כותר לצורך הפשטתן.
כשמדובר בספקטרום בגלים אלקטרומגנטיים ובספקטרום האלקטרומגנטי, הכוונה היא לספקטרום התדרים או ספקטרום ההספק שהוא טווח או קשת ההספקים בספקטרום תדרים מסוים (המתאים לממוצע ריבועי המתחים).
על מנת למצוא את ספקטרום התדרים של אות מסוים יש לבצע עליו התמרת פורייה.
ספקטרום התדרים מספק מידע על הרכב תדריו ועוצמתו של כל גל (שאיננו חייב להיות סינוסואידי).
בספקטרום התדרים ייתכנו ערכי תדר שליליים עבור אורכי גל מסוימים, בפירוק לאקספוננטים מרוכבים במקום לסינוסים.
בשימושים מעשיים נהוג להתעלם מהציר השלילי, הן של העוצמה והן של התדר.
גל סינוס בדיד ורציף יראה בציר התדר כקו אנכי בודד.
גל ריבועי יראה כמריחה רחבה על גבי ציר התדר.
זו אחת הסיבות שבגללה משתמשים באפנון לאותות ספרתיים.
המשמעות הקדומה של המילה ספקטרום נובעת מלטינית והיא רוח רפאים.
הפיזיקאי האנגלי, אייזק ניוטון, שהיה הראשון שפיצל בתנאי מעבדה את האור הלבן לקשת צבעים וכינה אותה בשם ספקטרום בגלל יופיים של הצבעים שנראו לו כרוחות עליזות.
פיצול זה בוצע באמצעות מנסרה.
הספקטרום של אור השמש לדוגמה, מורכב מכל צבעי הקשת (שהיא בעצמה פירוק של אור השמש לפי אורכי הגל שלו).
למקורות אור שונים (גם כאלו שנראים באותו צבע) לרוב ספקטרום תדרים שונה.
התצוגה של האור מראה קווי ספקטרום בו כל קו מייצג צבע אחר.
כאשר התגלו שאר התחומים של הקרינה האלקטרומגנטית, כמו גלי רדיו, אינפרה אדום וכו', הורחבה משמעות המושג ספקטרום מתחום האור הנראה לכל הגלים האלקטרומגנטיים (ולכל הגלים בכלל).
ספקטרוסקופיה הוא תחום מחקר שבו נמדד ספקטרום של רמות אנרגיה או ספקטרום של תדרי קרינה אלקטרומגנטית, למשל תדרי אור.
שיטות ספקטרוסקופיות נפוצות בכימיה, בפיזיקה ובביולוגיה, והן משמשות פעמים רבות לזיהוי חומרים.
המכשיר המשמש לספקטרוסקופיה קרוי ספקטרומטר, ויש סוגים שונים של ספקטרומטרים שההבדלים ביניהם גדולים ולכל אחד שם המייחד אותו.
משותף למכשירי ספקטרוסקופיה רבים הוא שלב הפרדה בין הקרינה הנבדקת לבין הקרינה הנפלטת מהמערכת והפרדת הקרינה הנפלטת לרכיביה.
הפרדה זו מתבצעת למשל על ידי סינון אורך גל מסוים על ידי מערך של סריגים, על ידי מונוכרומטור או על ידי הפרדה מרחבית על פריזמה או אלמנט הולוגרפי.
בספקטרוסקופיית פליטה, המודגמת בתמונה, הספקטרומטר מפריד לאורכי גל את הקרינה הנפלטת על ידי חומר מעורר שמתרחשים בו מעברי אנרגיה, כאשר בכל מעבר אטום או מולקולה עוברים מרמת אנרגיה גבוהה לרמה נמוכה יותר באנרגיה ופולטים את האנרגיה העודפת בצורה של פוטון.
בספקטרוסקופיית בליעה, בודקים איזה אורכי גל בולע תווך מסוים.
לשם כך מאירים את התווך במקור אור עם טווח אורכי גל רחב, מציבים אחרי התווך את הספקטרומטר ובודקים את ספקטרום האור העובר, בהשוואה לספקטרום ללא התווך הבולע.
לחלופין, משתמשים במקור אור מונוכרומטי הסורק תחום רחב של אורכי גל.
האנרגיה של הפוטון הנפלט או הנבלע ניתנת על ידי תנאי בוהר לתדירות, כאשר אורך הגל λ נתון על ידי λ = c/ѵ.
בכימיה פיזיקלית, ספקטרוסקופיה עוסקת ביחסי הגומלין בין חומר ואנרגיה.
הכימיה האנליטית עושה שימוש בשיטות ספקטרומטריות רבות המבוססות על ההבדלים בספיגת קרינה אלקטרומגנטית על ידי תרכובות שונות.
בבדיקה שעושים באמצעות ספקטרוסקופיית בליעה מקרינים על החומר הנבדק סוג מסוים של קרינה; החומר קולט חלק מהקרינה ופולט חלק אחר, אותו מנתח גלאי.
הגלאי שולח את ממצאיו למעבד מחשב, אשר מתרגם את התוצאות לצורה גרפית.
התוצאות מוצגות על גבי צג או מודפסות על נייר, כמו בספקטרום השמיים הכחולים המוצג בתמונה בצד שמאל.
תהליך זה מתרחש במכשיר אלקטרוני סגור, האטום לאור המגיע מהסביבה, אשר עלול לשבש את התוצאות (כיוון שאור מהווה אף הוא סוג של קרינה אלקטרומגנטית).
מכשירים ספקטרומטריים נחשבים לעדינים ויקרים מאוד.
החומרים הנבדקים הם בדרך כלל נוזלים, או שהם מומסים בנוזל.
את החומר הנבדק מוזגים לתיבה קטנה (קיוֵוטָה; באנגלית: Cuvette), שמידותיה נעות סביב 1X1X3 ס"מ.
התיבה עשויה לעיתים קוורץ, KBr או פלסטיק שקוף, המאפשרים מעבר בלתי-מופרע של הקרינה הנבדקת דרך דפנות התיבה (חומרים שונים בולעים אורכי גל שונים).
לעיתים התיבה אטומה לגמרי, כשרק חור שקוף קטנטן מאפשר את מעבר הקרינה.
את התיבה מניחים במקום המיועד במיוחד לכך במכשיר.
ספקטרוסקופיית בליעה - אפיון על ידי בליעת אור בחומר - מחולקת בדרך כלל לשני תחומים עיקריים: נראה ואולטרא-סגול, ואינפרא אדום.
ספקטרוסקופיית פליטה - מבוססת פלואורסצנציה, התפרקות חשמלית של גזים, התפרקות מושרית על ידי לייזר, ועוד.
ספטרוסקופיית פיזור - שיטות אלו הן בדרך כלל שיטות המבוססות על אינטראקציה לא-ליניארית בין אור לחומר, למשל פיזור ראמאן או תופעות של FOUR WAVE MIXING.
ניתן גם להסתכל על אפיון חומר בעזרת מקדמי השבירה באורכי גל שונים כעל ספטרוסקופיית פיזור המאפיינת את האינטראקציה הליניארית בין אור לחומר.
במיקרוביולוגיה ובביוכימיה משמשת הספקטרוסקופיה לעיתים קרובות לזיהוי עקיף של מספר גורמים אחרים, שאינם חומרים:
נוכחות מיקרואורגניזמים (חיידקים בעיקר) בתמיסה.
חיידקים גורמים לעכירות בתמיסה, אותה ניתן למדוד בצורה מדויקת בעזרת הספקטרומטר ולחשב בצורה מדויקת למדי את ריכוז החיידקים בתמיסה.
גם חיידקים מתים גורמים לעכירות; לעומת זאת, חיידקים מתים שדופן התא שלהם התפרק אינם גורמים לעכירות.
בעובדה זו משתמשים לעיתים קרובות בבדיקת ההשפעה של אנטיביוטיקה על חיידקים, שכן סוגים רבים של אנטיביוטיקה גורמים לפירוק דופן התא.
מחקרים מהשנים האחרונות מאפשרים להשתמש בטכניקות כמו ספקטרוסקופיית ראמאן ופלואורסצנציה לזיהוי ואפיון של חיידקים ספציפיים בתמיסות ואף בסביבה.
כשאנזים מזרז תגובה כימית שבסופה נוצר חומר מסוים הגורם לעכירות או לשינוי צבע או כושר הספיגה של התמיסה, ניתן למדוד זאת בצורה מדויקת בעזרת הספקטרומטר.
בדרך-כלל מבוצעת מדידה כל פרק זמן מסוים (דקה, למשל); השינוי בעכירות כנגד הזמן נרשם על גרף, וממנו ניתן להסיק נתונים על אופי פעילות האנזים.
דימות תהודה מגנטית, שיטה המשמשת רבות ברפואה, היא סוג של ספקטרוסקופיה.
ספקטרום הפליטה של חומר הוא קבוצת תדרי הקרינה האלקטרומגנטית הנפלטים ממנו כתוצאה מחימום, פגיעת אלקטרונים, הקרנת פוטונים מאורכי גל שונים או כל עירור אנרגטי אחר.
כאשר חומר כלשהו עובר עירור, אלקטרונים המצויים בתוכו עוברים מרמת אנרגיה אחת לאחרת.
לאחר מכן, כאשר חוזרים האלקטרונים למצבם היציב, נפלטת אנרגיה השווה להפרש בין שתי רמות האנרגיה המעורבות כקרינה אלקטרומגנטית.
מאחר שרמות האנרגיה של כל חומר ייחודיות לו, גם מנות האנרגיה הנפלטות מחומר בעת תהליך העירור (המתבטאות באורכי הגל המתקבלים) אופייניות לו בלבד ויכולות לשמש לזיהויו.
האנרגיה הנפלטת מתקבלת לרוב בטווח רחב של תדרים – מתחום גלי הרדיו ועד לקרינת אולטרה סגול ורנטגן.
חלק ממנה עשוי להימצא בתחום האור הנראה.
אחד היישומים לתגלית זו הוא זיהוי הרכבם הכימי של כוכבים באמצעות ניתוח הקרינה הנפלטת מהם.
באנליזה פונקציונלית, הסְפֶּקְטְרוּם של אופרטור חסום A ממרחב בנך לעצמו, הוא קבוצת הנקודות במישור המרוכב שעבורן האופרטור איננו הפיך באלגברה של האופרטורים החסומים על המרחב.
אפשר לראות בספקטרום הכללה של מושג הערך העצמי, ואכן, כל ערך עצמי של האופרטור שייך לספקטרום שלו.
הספקטרום מקשר את האופרטור, העשוי להיות מוגדר על מרחב בעל ממד אינסופי, למישור המרוכב, ומאפשר כניסה של כלים אנליטיים לאנליזה הפונקציונלית.
יהי אופרטור ליניארי על מרחב בנך .
נגדיר את אופרטור ה"Resolventa" (הרסולבר) כ:
ואת ההפכי שלו (כאשר קיים) כ
ניתן להתייחס לרסולבר כאל פונקציה המוגדרת על חלק מהמישור המרוכב , ומחזירה ערכים במרחב האופרטורים של H.
הגישה הזו מאפשרת להשתמש בכלים החזקים של האנליזה המרוכבת על מנת להוכיח תוצאות חשובות.
נקודה תיקרא נקודה רגולרית אם עבורה קיים.
לפי משפט ההעתקה הפתוחה, נובע שההפכי הוא אופרטור חסום.
את קבוצת כל הנקודות הרגולריות מסמנים .
נקודה שאיננה רגולרית היא נקודת ספקטרום.
קבוצת נקודות הספטרום של אופרטור מסומנת כ .
האפיון הבסיסי של הספקטרום הוא שזוהי, בכל מקרה, קבוצה קומפקטית לא ריקה.
נניח בשלילה שהספטקרום קבוצה ריקה.
אזי לכל האופרטור קיים וחסום ומוגדר היטב.
בפרט, תהי פונקציה מרוכבת אנליטית.
היא פונקציה שאנליטית על כל המישור : זאת כי .
כמו כן, היא חסומה מאחר שהרסולבר עצמו חסום והיא שואפת לאפס עבור ).
לכן, לפי משפט ליוביל היא קבועה בכל המישור המרוכב ושווה לאפס.
זו כמובן סתירה, ולכן הספקטרום איננו ריק.
כדי להראות שהספקטרום חסום נשתמש בפיתוח ניומן,
שתקף לכל אופרטור חסום המקיים .
ופיתוח זה תקף אם .
כלומר: לכל הפיתוח לעיל איננו תקף ולכן ההופכי של הרסולבר איננו קיים, לכל הפיתוח כן תקף ולכן ההופכי של הרסולבר כן קיים.
כלומר: אם אזי ולכן ברור שהספקטרום חסום על ידי (הנורמה של האופרטור).
לאור עובדה זאת, אפשר להגדיר את הרדיוס הספקטרלי באופן הבא:
וניתן להראות שההפכי של רדיוס הוא רדיוס ההתכנסות של הטור.
הרדיוס הספקטרלי של אופרטור T תמיד חסום על ידי הנורמה של T.
ניתן להוכיח שהמשלים של הספקטרום היא קבוצה פתוחה.
זוהי תוצאה כללית יותר של אלגברה ליניארית הקובעת שאם A הפיך ו אזי B הפיך גם כן.
מכך מסיקים שקבוצת הנקודות הרגולריות פתוחה ולכן המשלים שלה - הספקטרום - היא קבוצה סגורה.
באופן אינטואיטיבי, יש מספר סיבות המונעות מאופרטור S להיות הפיך באלגברת האופרטורים החסומים.
כל סיבה כזאת מולידה סוג שונה של נקודות ספקטרום.
את הספקטרום אפשר למיין ל 3 מחלקות הממצות אותו:
הספקטרום הנקודתי מוכל בספקטרום הרציף, והאחרון כולל גם כל נקודת הצטברות של הספקטרום.
אופרטור שאינו חד-חד-ערכי אינו יכול להיות הפיך.
באלגברה ליניארית הגרעין של אופרטור כזה איננו טריוויאלי (כזה שמכיל רק את אפס).
מספר ממשי מקיים אם הרסולבר אינו חד־חד־ערכי, כלומר .
תנאי זה שקול לכך שקיים וקטור כך ש־או באופן שקול .
כלומר הוא ערך עצמי של האופרטור.
לכן הספקטרום הנקודתי שווה לקבוצת הערכים העצמיים של האופרטור.
באופן פורמלי, נאמר ש אם הרסולבר עבורה מקיים:
או באופן שקול, קיימת עבורה סדרת וקטורי יחידה כך ש
באופן אינטואיטיבי אפשר לומר שנקודת ספקטרום רציף היא מספר , המבקש להיות ערך עצמי, אלא שהווקטור העצמי שלו v הוא נקודה "מחוץ למרחב" (למשל: כי הוא בעל נורמה אינסופית, או שהוא לא מוגדר היטב).
דוגמה נפוצה ל"וקטור עצמי" שאיננו איבר במרחב הילברט L2 היא פונקציית דלתא של דיראק.
ספקטרום שארית או ספקטרום דחיסה
אופרטור S איננו הפיך אם הוא לא על, שכן אז ההפכי איננו חד-חד ערכי ואיננו מוגדר על כל המרחב.
כלומר תמונת הרסולבר איננה צפופה ב H, ובפרט הוא לא על.
לפי "משפט העתקת הספקטרום", לכל אופרטור T הפועל על מרחב בנך מרוכב, , כאשר פולינום מרוכב כלשהו.
קל יותר להראות שאם T הפיך, אז .
את הרדיוס הספקטרלי ניתן לחשב על ידי .
אם T אופרטור קומפקטי במרחב הילברט מתקיימת אלטרנטיבת פרדהולם: הספקטרום שלו הוא קבוצה בת-מניה (לכל היותר) של ערכים עצמיים, עם הנקודה 0 (שהיא נקודת ההצטברות היחידה של הקבוצה) או בלעדיה.
אם T אופרטור נורמלי במרחב הילברט אז ניתן ל"לכסן" אותו (משפט הפירוק הספקטרלי) באופן אנלוגי ללכסון של מטריצה נורמלית בממד סופי.
משפט הפירוק הספקטרלי: אם T אופרטור הרמיטי (צמוד לעצמו) אזי קיים עבורו פירוק ספקטרלי (לכסון) ממשי: כלומר, ניתן להציגו כאינטגרל ספקטרלי ו/או טור פורייה, כאשר הספקטרום שלו כולו ממשי.
ספקטרום מתוצרת חברת סינקלייר הבריטית הוא מחשב אישי, שיוצר לראשונה בשנת 1982. המחשב היה מבוסס על מעבד 8 סיביות מדגם Z80A, שפעל במהירות של 3.5 מגה הרץ.
בדומה למחשבים רבים מאותה התקופה התחבר מחשב זה לטלוויזיה ולא נמכר עם מסך מחשב ייעודי.
התוכנות שלו נשמרו על גבי קלטת שמע.
מחשב זה היה גרסה מתקדמת יותר של המחשבים הקודמים של החברה - סינקלייר ZX80 ו-ZX81. החידוש שהביא איתו הספקטרום הוא תמיכה בצבע, כמו ששמו מרמז - הדגמים הקודמים היו שחור לבן.
מה שייחד את המחשבים הקודמים של סינקלייר היה מחירם הנמוך: ה-ZX80 היה המחשב הראשון שנמכר בבריטניה במחיר של פחות מ-100 שטרלינג.
הספקטרום המשיך מסורת זו, כשמחירה של התצורה הבסיסית (16K) היה 125£.
לדגם זה היו שתי גרסאות עיקריות.
במקור הוצע עם זיכרון RAM בנפח 16 קילובייט ואפשרות לחיבור כרטיס הרחבה של 32 ק"ב נוספים.
כשנה לאחר שחרור דגם זה הוצגה גרסה נוספת עם זיכרון בנפח 48 ק"ב.
בנוסף, בשתי הגרסאות היה זיכרון ROM בגודל 16 ק"ב שהכיל את מערכת ההפעלה, ופרשן בייסיק.
כמו כן הייתה לו גרפיקה בהפרדה נמוכה עבור טקסט וגרפיקה בהפרדה גבוהה עבור משחקים.
המחשב היה פופולרי - יותר מ 5 מיליון יחידות נמכרו.
הוא תמך ברזולוציה מקסימלית של 192X256 פיקסלים ועד 16 צבעים.
מחשב זה היה היורש של מחשב ה-ZX81, שלו היה זיכרון של 1KB בלבד.
במהלך השנים יוצרו כמה דגמים של מחשב זה, אך הפופולריות שלו החלה לרדת עם ירידת מחיריהם של מחשבים תואמי PC.
מחשבים אלו קיימים עד היום, ואפשר למצוא תוכנות אמולטור רבות למחשבים אחרים שיכולים להריץ תוכנות שנכתבו עבורם.
ישנן גם תוכנות שמאפשרות להמיר את התוכניות שנשמרו על גבי קלטות אודיו ישנות לקבצים, על מנת להריצם באמולטור.
ספקטרומטר אופטי הוא מכשיר מדידה אופטי לצפייה בספקטרום קרינה של גופים.
ספקטרוסקופיה אופטית משמשת לזיהוי של יסודות ומולקולות, הן בתרכובות כימיות במעבדה והן בחלל החיצון.
בין ההישגים הבולטים של הספקטרוסקופיה נמנים מדידת ספקטרום אטום המימן שהביאה לפריצות דרך משמעותיות בתורת הקוונטים (כגון בניית מודל האטום של בוהר) וגילוי יסודות חדשים, ביניהם ההליום.
תחומים שונים בספקטרום משמשים בכיווני מחקר שונים: הספקטרום הנראה משמש בעיקר לחקר מעברי אלקטרונים ברמה האטומית, ספקטרוסקופיה בתת-אדום משמשת למדידת רוטציות וויברציות מולקולריות.
נוסף על ספקטרומטר אופטי קיימים גם סוגים שונים של ספקטרומטרי מסות.
ישנם ספקטרומטרים בתצורות שונות רבות, המשותף לכולם הוא שבירת האור לרכיביו, כלומר הפיכת אור לקשת צבעים.
מרבית הספקטרומטרים מבוססים על שימוש במנסרה, סריג או סיב אופטי.
בספקטרומטר מבוסס מנסרה מקדם השבירה של אור הנכנס לזכוכית תלוי באורך הגל, קרני אור הנכנסות למנסרה נשברות לצבעים המרכיבים אותן בכיוונים שונים.
התופעה זהה לקשת בענן, הנוצרת ממעבר האור בטיפות מים באוויר.
בספקטרומטר מבוסס סריג אור המוחזר על ידי סריג יוצר תבנית התאבכות על המסך, ומיקומן של נקודות האור תלוי באורך הגל.
צידו האחורי של תקליטור מהווה סריג מבחינה זו.
שתי השיטות הבסיסיות לשימוש בספקטרוסקופ הן למדידת ספקטרום הפליטה או הבליעה של חומרים שונים.
ספקטרום פליטה - גז המחומם לטמפרטורה גבוהה פולט אור.
ספקטרום האור הנפלט מורכב מסדרה של קווים בדידים המייצגים את קווי הפליטה של החומר המאיר.
ספקטרום בליעה - בשיטה זאת אור לבן המכיל רצף של תדרים עובר דרך חומר.
הספקטרום שנוצר מכיל קווים שחורים המייצגים את התדרים שבהם החומר מסוגל לבלוע אור.
בתקופתו של ניוטון היה נהוג להניח שספקטרום השמש הוא ספקטרום רציף כלומר, האור שפולטת השמש מכיל בתוכו את כל צבעי האור.
ב-1814 גילה המדען הגרמני יוזף פראונהופר את הימצאותם של "פסים שחורים" בספקטרום הפליטה של השמש.
את התופעה הסביר המדען הגרמני גוסטב קירכהוף.
תגליתו הייתה כי כל יסוד במצב צבירה גזי בולע גלי אור באורך גל זהה לאלה שהוא פולט.
ב-1800 ויליאם הרשל הציג בפני החברה המלכותית בלונדון ניסוי בו שם מדחום מעבר לצבע האדום שנוצר על ידי מנסרה, טמפרטורת המדחום עלתה וכך נתגלתה הקרינה התת-אדומה.
צפייה בקווי הפליטה של מימן והתאמתם לתאוריה לפי מכניקת הקוונטים.
גילוי היסוד הליום בספקטרום הבליעה של השמש.
גילויו של חוק האבל וגילוי כוכבי לכת חוץ-שמשיים על ידי שימוש באפקט דופלר.
גילוי הקרינה התת-אדומה על ידי שימוש במנסרה.
ספקטרומטר מסה הוא מתקן המודד את היחס בין המסה למטען של חלקיקים טעונים.
באמצעות מדידה זו ניתן לנתח דגימה, ולקבוע מה החומרים המרכיבים אותה.
מכשיר זה הוא בעל חשיבות גדולה בכימיה אנליטית, ומשמש לזיהוי חומרים במגוון יישומים, בהם זיהוי פלילי, אבטחת איכות תעשייתית, ועוד.
כמו כן המתקן משמש למחקרים בתחומים רחבים: פיזיקה גרעינית, כימיה, ביולוגיה, ארכאולוגיה ועוד.
ספקטרומטר מסות מורכב משני רכיבים עיקריים: מקור יונים המייצר את היונים אותם רוצים למדוד וגלאי (דטקטור) המשמש למדידת המסה שלהם.
ישנו מגוון רחב של מקורות יונים הנמצאים בשימוש.
המקורות מתחלקים למקורות "רכים", שבהם היונים מיוצרים קרים, ולמקורות "קשים", שבהם היונים מיוצרים חמים מאוד, וכתוצאה מכך מתפרקים תוך זמן קצר.
מקורות היונים מתחלקים גם לפי סוג היונים שאותם רוצים לייצר: יונים אטומיים, צברים אטומיים, מולקולות אורגניות וכו'.
דרך נוספת לסווג מקורות יונים היא על פי שיטת היינון: ניתן ליינן יונים על ידי לייזר, קרן אלקטרונים, קרן של יונים מסוג אחר, וכן על ידי שדות חשמליים חזקים.
בהמשך יוזכרו כמה סוגים מהמגוון הרחב של מקורות היונים המשמשים לספקטרומטריית מסות.
יינון אלקטרונים (Electron Ionization, מכונה EI) - במקור היונים מותקן תיל, בו עובר זרם חשמלי כדי לחממו, ופעולה זו גורמת לפליטת אלקטרונים (פליטה תרמיונית).
האלקטרונים פוגעים במולקולות החומר הנבדק, ונוצרים יונים שליליים.
שיטה זו גורמת בדרך כלל (במתחים גבוהים, לדוגמה 70 אלקטרון וולט), לאי יציבות הקשרים במולקולות החומר, ולשבירתן למספר מולקולות קטנות יותר.
תבנית השבירה נקבעת על פי מבנה המולקולה - מיקום הקשרים החלשים יותר בה, זהות האטומים וכו'.
תבנית השבירה משתנה בין מולקולה למולקולה, ומסייעת בקביעת זהות החומר.
יונים אטומיים מיוצרים על פי רוב על ידי יינון של גז בלחץ נמוך על ידי אלקטרונים או על ידי לייזר.
במקום להשתמש בגז בלחץ נמוך ניתן להשתמש במקור על קולי, המבוסס על חריר הנפתח לזמן קצר מאוד (כמה מיקרושניות), ויוצר גל הדף של גז המתפשט בלחץ גדול לתוך הריק, המתקרר לטמפרטורות נמוכות (כמה מעלות קלווין) במהלך ההתפשטות.
באופן זה נוצרת אלומה צרה, במהירות של כמה אלפי מטרים לשנייה, של מולקולות קרות.
מקור זה יעיל מאוד ליצירת מולקולות קרות וצברים אטומיים גדולים.
מקור ניתוז יונים (sputter ion source) הוא מקור המשמש בעיקר ליצירת יונים שליליים, ובו יונים מגז שאותו קל ליינן כגון צזיום, מואצים כלפי גוש מוצק של חומר.
הרסיסים השליליים של החומר הנוצרים מההתנגשות, מואצים לכיוון ההפוך.
באופן זה נוצרים מולקולות וצברים אטומיים קטנים, שליליים וחמים.
laser ablation ion source היא שיטת ייצור יונים שבה אלומה חזקה של לייזר מפוקסת על משטח ומאדה את החומר של המשטח.
כתוצאה מכך נוצרת פלזמה של יונים שנפלטו מהמשטח, ואותם ניתן להאיץ.
בשיטה זאת ניתן ליצור יונים אטומיים ומולקולריים חמים מחומרים שבטמפרטורת החדר נמצאים במצב מוצק.
- Matrix assisted laser desorption ion source שיטה זו, שזיכתה את ממציאה בפרס נובל לכימיה, משמשת בעיקר למולקולות אורגניות.
בשיטה זו המולקולות האורגניות מודבקות על גבי חומר הנקרא מטריצה.
כאשר המטריצה מוארת על ידי לייזר, היא בולעת את האנרגיה שלו; אנרגיה זו מספיקה כדי לנתק את הקשר בין המטריצה למולקולות שעליה, והמולקולות משתחררות.
source (ESI) - שיטה זו שגם היא זיכתה את ממציאיה בפרס נובל, היא השיטה הנפוצה ביותר (יחד עם שיטת MALDI) לטיפול במולקולות ביולוגיות.
נוזל המכיל את המולקולות מוכנס לצינורית (capillary) דקה, שבקצה שלה ישנם שדות חשמליים חזקים מאוד.
בקצה הקפילרה נוצרות טיפות קטנות של הנוזל, המשתחררות לתוך הוואקום, ומתפרקות כתוצאה מהשדות החשמליים החזקים.
ישנן כמה שיטות למדוד מסות של יונים.
שימוש בשדות מגנטיים - יונים הנעים בשדה מגנטי מבצעים תנועה מעגלית שקוטרה מושפע ממהירותם (הנשלטת בעזרת עוצמת השדה החשמלי המאיץ), עוצמת השדה המגנטי, מסת החלקיק ומטענו.
ככל שהיונים מהירים יותר כך הרזולוציה במסה גבוהה יותר.
משום כך מאיצים יכולים לשמש בתור מכשירים עדינים מאוד למדידת מסות, זהו אחד השימושים העיקריים במאיצים מסוג ואן-דה-גרף ומאיצי טנדם , הן לפיזיקה גרעינית והן לשימושים ארכאולוגיים.
TOF - Time of Flight - יונים מואצים לאנרגיה של כמה אלפי אלקטרון וולט, והזמן שלוקח להם להגיע לגלאי נמדד.
ליונים בעלי מסה גדולה יש מהירות נמוכה יותר, על פי הנוסחה של האנרגיה הקינטית, , ולכן יגיעו לגלאי בזמנים ארוכים יותר.
quadrupole mass selector - שיטה זו היא אולי הקלה ביותר ליישום, ובה על יונים הנעים באנרגיות נמוכות (כמה אלקטרון וולטים בודדים), מופעלים שדות חשמליים מתנדנדים בכיוון הניצב לכיוון תנועתם.
התנודה של היונים תלויה במסה ובמטען שלהם, ועבור כל שילוב תדירות ועוצמה של השדות החשמליים, רק יונים בעלי יחס מסה/מטען מסוים יישארו בתוך המתקן (במסלול בורגי לאורכו).
יונים בעלי יחס מסה/מטען לא מתאים לא ישמרו על מסלול אחיד, ויצאו מהמתקן, או יפגעו בקירותיו.
על ידי התקנת גלאי בקצה ה-quadrupole, ניתן לספור כמה יונים יוצאים בכל זמן, וכך לדעת מה כמות היונים היחסית עבור כל יחס מסה/מטען.
ניתן למדוד יחס בודד, או לבצע סריקה על כל יחסי המסה/מטען, על ידי שינוי תדירויות או עוצמות השדות החשמליים.
כיוון שבשיטה זו רוב היונים "נזרקים", היא מתאימה לדגימות בעלות ריכוזי חומרים גבוהים יחסית.
מלכודת יונים - בשיטה זאת יונים נלכדים לזמנים ארוכים, על ידי שדות חשמליים.
על ידי שינוי השדות ניתן לערער את היציבות של יונים בעלי יחס מסה/מטען מסוים, ואלה יוצאים מהמלכודת ונספרים על ידי גלאי.
על ידי שינוי של השדות ניתן לבצע סריקה על כל יחסי המסה/מטען.
כיוון שבשיטה זו היונים מוחזקים במלכודת עד שיספרו, כמעט אין איבוד יונים, ולכן השיטה שימושית לדגימות בעלות ריכוזי חומרים נמוכים.
צימוד ספקטרומטרית מסה עם שיטות כרומטוגרפיות
שיפור למדידה פשוטה של ספקטרומטרית מסה הוא צימוד שלה עם שיטות הפרדה כרומטוגרפיות.
שיפור זה יכול לאפשר בין היתר לזהות מולקולות שונות, שלא ניתן לזהותן תוך שימוש בספקטרומטר מסה לבדו או בכרומטוגרפיה בלבד.
שיטה נפוצה ביותר היא צימוד של ספקטרומטרית מסה עם כרומטוגרפיית גז (Gas chromatography-mass spectrometry; ובקיצור GC/MS).
בשיטה זו כרומטוגרף גז משמש להפרדת התרכובות, ואלו מוזנות למקור היונים.
תיל מתכתי פולט אלקטרונים, המייננים את התרכובות.
את היונים הללו ניתן לשבור למולקולות קטנות יותר.
את היונים ושברי המולקולות מזינים לאנלייזר של ספקטרומטר המסה.
צימוד של ספקטרוסקופיית מסה עם כרומגרפיית נוזל (LC/MS), בדומה לכרומטוגרפיית גז, מפריד בשלב הראשון בין התרכובות באמצעות כרומטוגרפיה, ואלו מוזנות אחרי כן למקור היונים ולספקטרומטר המסה.
בשיטה זו הפאזה הנעה היא נוזל, לרוב תמיסה של מים וממסים אורגניים.
ביולוגיה וכימיה - שלב חשוב באפיון חומרים הוא קביעת המסה שלהם.
דבר זה הופך ספקטרומטריית מסות לכלי מחקר חשוב מאוד הן בכימיה והן בביולוגיה.
כמו כן על ידי שימוש במקורות חמים, שבהם המולקולות האורגניות לאחר ייצורן מתפרקות, ניתן לשחזר על ידי מדידה של הרכיבים השונים הנוצרים לא רק את המסה של מולקולת הָאֵם אלא גם את המבנה שלה.
פיזיקה גרעינית - מסה של חומרים תלויה לא רק ברכיבים שלהם, (במספר הפרוטונים והנייטרונים מהם מורכבים האטומים), אלא גם בקשרים שביניהם.
לכן, מדידה מדויקת של המסות מאפשרת לאפיין את המבנה של גרעינים, רמות האנרגיה שלהם, וכן למדידה של קבועים בסיסיים של הטבע.
כמו כן מדידה מדויקת של המסות מאפשרת להבדיל בין חומרים שונים שיש להם מסות כמעט זהות.
לדוגמה, ניתן להבדיל בין המסה של פחמן ארבע עשרה (פחמן המורכב משישה פרוטונים ושמונה נייטרונים), לבין המסה של חנקן ארבע עשרה (המורכב משבעה פרוטונים ושבעה נייטרונים).
ארכאולוגיה - תיארוך של עצמים ארכאולוגיים מבוסס על מדידה מדויקת של השכיחות של איזוטופים נדירים, בעלי זמני מחצית חיים ארוכים.
האיזוטופ השכיח ביותר לשיטה זאת הוא פחמן ארבע עשרה.
במחקר הביולוגי משתמשים בספקטרומטר מסות בעיקר לזיהוי של חלבונים בדוגמה נתונה.
בדרך כלל מדובר בזיהוי נוכחות של החלבונים הנחקרים בתאים או זיהוי מדויק של נוכחות חלבון בבנד (פס המופיע ב-SDS-Page) מסוים.
היתרון המרכזי ששיטה זו מעניקה למחקר הפרוטאומי הוא היכולת לזהות מספר גדול של חלבונים בו זמנית, בנוסף למודיפיקציות המופיעות על החלבון (כמו פוספורילציה, אצטילציה וכדומה).
דבר זה מאפשר ללמוד על מסלולים ביולוגיים שלמים, ולא רק על חלבונים אחדים מתוכם, ובאמצעות נוכחות או העדר המודיפיקציות ניתן לדעת האם החלבון פעיל (לדוגמה לאחר טיפול מסוים בתאים).
ספקטרום הבליעה של חומר הוא קבוצת תדרים של קרינה אלקטרומגנטית הנבלעת באותו חומר.
לכל יסוד כימי יש ספקטרום בליעה ייחודי המאפיין אותו, הנוצר כתוצאה מרמות האנרגיה של האלקטרונים שלו, ולכן ניתן להשתמש בספקטרום הבליעה הייחודי כדי לאבחן חומר.